MUNICIPIUL CRAIOVA

CONSILIUL LOCAL AL MUNICIPIULUI CRAIOVA
                                             HOTĂRÂREA NR.2
privind revocarea Hotărârii Consiliului Local al Municipiului Craiova nr.95/2013 referitoare la achiziţionarea (cumpărarea) terenului situat în municipiul Craiova, str.Calea Severinului, nr.9A (Lac Craioviţa)
    Consiliul Local al Municipiului Craiova, întrunit în şedinţa extraordinară din data de  17.01.2014;

     Având în vedere raportul nr.4103/2014 întocmit de Direcţia Patrimoniu prin care se propune revocarea Hotărârii Consiliului Local al Municipiului Craiova nr.95/2013 referitoare la achiziţionarea (cumpărarea) terenului situat în municipiul Craiova, str.Calea Severinului, nr.9A (Lac Craioviţa) şi rapoartele comisiilor de specialitate ale Consiliului Local al Municipiului Craiova nr.4,5 şi 11/2014;  
      În conformitate cu prevederile art.1324-1329 şi art.1562 din Codul Civil, coroborat cu prevederile art.129 din Ordonanţa Guvernului nr.92/2003, republicată, privind Codul de procedură fiscală;

      În temeiul art.36 alin.2 lit. c, art.45 alin.3, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
hotărĂŞte:
Art.1. Se aprobă revocarea Hotărârii Consiliului Local al Municipiului Craiova nr.95/2013 referitoare la achiziţionarea (cumpărarea) terenului în suprafaţă de 3,03 ha, situat în municipiul Craiova, str.Calea Severinului, nr.9A (Lac Craioviţa), care face parte din terenul în suprafaţă de 346086 mp., înscris în Cartea Funciară nr.38070, cu nr. cadastral 18000, proprietar S.C. Cetatea Banilor City S.A., în vederea realizării unui drum public.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară, Direcţia Juridică, Asistenţă de Specialitate şi Contencios Administrativ şi S.C. Cetatea Banilor City S.A. vor  aduce la îndeplinire prevederile prezentei   hotărâri.

